CELEX: 31992R1724
Language: el
Date: 1992-06-30 00:00:00
Title: Κανονισμός (ΕΟΚ) αριθ. 1724/92 της Επιτροπής της 30ής Ιουνίου 1992 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του τομέα του χοιρείου κρέατος

Avis juridique important

|

31992R1724

Κανονισμός (ΕΟΚ) αριθ. 1724/92 της Επιτροπής της 30ής Ιουνίου 1992 για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του τομέα του χοιρείου κρέατος  

Επίσημη Εφημερίδα αριθ. L 179 της 01/07/1992 σ. 0090 - 0094

ΚΑΝΟΝΙΣΜΟΣ (ΕΟΚ) αριθ. 1724/92 ΤΗΣ ΕΠΙΤΡΟΠΗΣ  της 30ής Ιουνίου 1992  για τις λεπτομέρειες εφαρμογής του ειδικού καθεστώτος για τον εφοδιασμό των Καναρίων Νήσων σε προϊόντα του τομέα του χοιρείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα προϊόντα προς όφελος των Καναρίων Νήσων (1), και ιδίως το άρθρο 3 παράγραφος 4 και το άρθρο 4 παράγραφος 4,  Εκτιμώντας  ότι σε εφαρμογή των άρθρων 2, 3 και 4 του κανονισμού (ΕΟΚ) αριθ. 1601/92 πρέπει να καθορισθούν, για τον τομέα του χοιρείου κρέατος και για την περίοδο εμπορίας 1992/93, αφενός μεν οι ποσότητες κρέατος και μεταποιημένων προϊόντων των ειδικών εκτιμήσεων  εφοδιασμού που επωφελούνται εξαίρεσης από την εισφορά κατά την άμεση εισαγωγή από τρίτες χώρες ή ενίσχυσης για τις αποστολές προϊόντων που προέρχονται από τις υπόλοιπες χώρες της Κοινότητας και, αφετέρου, τις ποσότητες αναπαραγωγών ζώων καθαρής φυλής  που προέρχονται από την Κοινότητα και επωφελούνται ενίσχυσης προκειμένου να ενισχυθεί η ανάπτυξη του δυναμικού παραγωγής του αρχιπελάγους των Καναρίων-  ότι πρέπει να καθορισθούν τα ποσά των προαναφερθεισών ενισχύσεων για τον εφοδιασμό του αρχιπελάγους, αφενός με κρέας, αφετέρου με αναπαραγωγά ζώα που προέρχονται από την υπόλοιπη Κοινότητα- ότι οι ενισχύσεις αυτές πρέπει να καθορισθούν λαμβανομένων  υπόψη κυρίως των δαπανών για τον εφοδιασμό από την παγκόσμια αγορά, των προϋποθέσεων που οφείλονται στη γεωγραφική θέση του αρχιπελάγους και στη βάση των τιμών που ισχύουν για τις εξαγωγές προς τρίτες χώρες όσον αφορά τα εν λόγω ζώα ή προϊόντα-  ότι οι κοινές λεπτομέρειες εφαρμογής του καθεστώτος εφοδιασμού Καναρίων Νήσων για ορισμένα προϊόντα καθορίστηκαν από τον κανονισμό (ΕΟΚ) αριθ. 1695/92 της Επιτροπής (2)- ότι πρέπει να θεσπιστούν συμπληρωματικοί κανόνες εφαρμογής προσαρμοσμένοι στις  ισχύουσες εμπορικές πρακτικές στον τομέα του χοιρείου κρέατος, όσον αφορά κυρίως τη διάρκεια ισχύος των πιστοποιητικών εισαγωγής και ενίσχυσης και το ύψος των εγγυήσεων για την τήρηση των υποχρεώσεων των επιχειρηματιών-  ότι προκειμένου να γίνει ορθή και διοικητική διαχείριση του καθεστώτος εφοδιασμού θα πρέπει να προβλεφθεί ένα χρονοδιάγραμμα υποβολής των αιτήσεων έκδοσης πιστοποιητικών και ένα χρονικό περιθώριο για την εξέτασή τους προκειμένου να εκδοθούν αυτά τα  τελευταία-  ότι σε εφαρμογή του κανονισμού (ΕΟΚ) αριθ. 1601/92 το καθεστώς εφοδιασμού εφαρμόζεται από 1ης Ιουλίου 1992- ότι πρέπει να προβλεφθεί η ισχύς των κανόνων εφαρμογής τους από την ίδια ημερομηνία-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1   Σε εφαρμογή του άρθρου 2 του κανονισμού (ΕΟΚ) αριθ. 1601/92, οι ποσότητες των προβλέψεων για τον εφοδιασμό σε προϊόντα του τομέα του χοιρείου κρέατος που επωφελούνται της εξαίρεσης από την εισφορά κατά την εισαγωγή εφόσον προέρχονται από  τρίτες χώρες ή της κοινοτικής ενίσχυσης, καθορίζονται στο παράρτημα Ι.  Άρθρο 2   1. Η ενίσχυση που προβλέπεται στο άρθρο 3 παράγραφος 2 του κανονισμού (ΕΟΚ) αριθ. 1601/92, για τα προϊόντα που περιλαμβάνονται στις προβλέψεις για τον εφοδιασμό και προέρχονται από την κοινοτική αγορά καθορίζεται στο παράρτημα ΙΙ.  2. Τα προϊόντα που επωφελούνται της ενίσχυσης καθορίζονται σύμφωνα με τις διατάξεις του κανονισμού (ΕΟΚ) αριθ. 3846/87 της Επιτροπής (1), και ιδίως το σημείο 7 του παραρτήματος.  Άρθρο 3   Η ενίσχυση που προβλέπεται στο άρθρο 4 παράγραφος 1 του κανονισμού (ΕΟΚ) αριθ. 1601/92 για την προμήθεια, στις Καναρίους Νήσους των αναπαραγωγών χοιροειδών καθαρής φυλής που προέρχονται από την Κοινότητα, καθώς επίσης και ο αριθμός των ζώων  που επωφελούνται της εν λόγω διάταξης καθορίζονται στο παράρτημα ΙΙΙ.  Άρθρο 4   Η Ισπανία ορίζει την αρχή την αρμόδια για:  α) την έκδοση των πιστοποιητικών εισαγωγής-  β) την έκδοση του πιστοποιητικού ενίσχυσης που προβλέπεται από το άρθρο 4 παράγραφος 1 του κανονισμού (ΕΟΚ) αριθ. 1695/92-  γ) την καταβολή της ενίσχυσης στους ενδιαφερόμενους επιχειρηματίες.  Άρθρο 5   Ισχύουν οι διατάξεις του κανονισμού (ΕΟΚ) αριθ. 1695/92.  Άρθρο 6   1. Οι αιτήσεις για πιστοποιητικά υποβάλλονται στην αρμόδια αρχή εντός των πέντε πρώτων εργάσιμων ημερών κάθε μηνός. Η αίτηση γίνεται αποδεκτή μόνο εάν:  α) δεν υπερβαίνει τη μέγιστη διαθέσιμη ποσότητα για κάθε ομάδα προϊόντων που δημοσιεύεται από την Ισπανία-  β) πριν από τη λήξη της προθεσμίας που προβλέπεται για την υποβολή των αιτήσεων έκδοσης πιστοποιητικών, έχει αποδειχθεί ότι ο ενδιαφερόμενος έχει συστήσει εγγύηση 30 Ecu ανά 100 χιλιόγραμμα.  2. Τα πιστοποιητικά εκδίδονται τη δέκατη εργάσιμη ημέρα κάθε μηνός.  Άρθρο 7   1. Η ισχύς των πιστοποιητικών εισαγωγής λήγει την τελευταία ημέρα του μήνα που έπεται εκείνου της έκδοσής τους.  2. Η ισχύς των πιστοποιητικών ενίσχυσης λήγει την τελευταία ημέρα του δεύτερου μήνα που έπεται εκείνου της έκδοσής τους.  Άρθρο 8   Η καταβολή των ενισχύσεων που προβλέπονται στα άρθρα 2 και 3 πραγματοποιείται για τις ποσότητες εκείνες που πράγματι χορηγήθηκαν.  Άρθρο 9   Τα ποσά των ενισχύσεων που αναφέρονται στα άρθρα 2 και 3 τροποποιούνται, εφόσον παρουσιάζεται ανάγκη λόγω της κατάστασης της αγοράς.  Άρθρο 10   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουνίου 1992.  Για την Επιτροπή   Ray MAC SHARRY   Μέλος της Επιτροπής    (1) ΕΕ αριθ. L 173 της 27. 6. 1992, σ. 13.  (2) Βλέπε σελίδα 1 της παρούσας Επίσημης Εφημερίδας.  (3) ΕΕ αριθ. L 366 της 24. 12. 1987, σ. 1.    ΠΑΡΑΡΤΗΜΑ Ι   Προβλέψεις για τον εφοδιασμό των Καναρίων Νήσων σε προϊόντα του τομέα του χοιρείου κρέατος για την περίοδο από 1ης Ιουλίου 1992 μέχρι 30 Ιουνίου 1993       Κωδικός ΣΟ  Περιγραφή των εμπορευμάτων   Ποσότητα  (σε τόνους)      ex 0203  Κρέατα κατοικιδίων χοίρων νωπά ή διατηρημένα σε απλή ψύξη  3 000      ex 0203  Κρέατα ζώων που ανήκουν στο είδος του κατοικιδίου χοίρου, κατεψυγμένα  19 000      1601 00  Λουκάνικα, σαλάμια και παρόμοια προϊόντα από κρέας,  παραπροϊόντα σφαγίων ή αίμα- παρασκευασμένες τροφές με βάση τα προϊόντα αυτά  14 500      1602 20 90  Παρασκευάσματα και κονσέρβες με βάση το συκώτι όλων των ζώων εκτός της χήνας και της πάπιας  1 900       Άλλα παρασκευάσματα και κονσέρβες που  περιέχουν κρέας ή εντόσθια ζώων που ανήκουν στο είδος του κατοικιδίου χούρου:   1602 41 10  Χοιρομέρι (ζαμπόν) και τεμάχια αυτού  3 000  1602 42 10  Ωμοπλάτες και τεμάχια αυτών  1 800  1602 49  Άλλα στα οποία περιλαμβάνονται και τα μείγματα  1 700        ΠΑΡΑΡΤΗΜΑ ΙΙ   Ύψος της ενίσχυσης που χορηγείται στα προϊόντα που αναφέρονται στο παράρτημα Ι και προέρχονται από την αγορά της Κοινότητας      Κωδικός προϊόντων  Ύψος της ενίσχυσης  (σε Ecu/100 χιλιόγραμμα καθαρό βάρος)     0203 11 10 000  25  0203 12 11 100  25  0203 12 19 100  25  0203 19 11 100  25  0203 19 13 100  25  0203 19 15 100  17  0203 19 55 120  25  0203 19 55 190  25  0203 19 55 311  17  0203 19 55 391  17     0203 21  10 000  25  0203 22 11 100  25  0203 22 19 100  25  0203 29 11 100  25  0203 29 13 100  25  0203 29 15 100  17  0203 29 55 120  25  0203 29 55 190  25  0203 29 55 311  17  0203 29 55 391  17     1601 00 10 100  35  1601 00 91 100  58  1601 00 99 100  40      1602 20 90 100  30     1602 41 10 100  30  1602 41 10 210  57  1602 41 10 290  26  1602 42 10 100  30  1602 42 10 210  51  1602 42 10 290  26  1602 49 11 110  30  1602 49 11 190  57  1602 49 13 110  30  1602 49 13 190  51  1602 49 15 110  30  1602  49 15 190  51  1602 49 19 110  20  1602 49 19 190  36  1602 49 30 100  26  1602 49 50 100  16    Σημείωση: Οι κωδικοί των προϊόντων καθώς και οι υποσημειώσεις καθορίζονται στον κανονισμό (ΕΟΚ) αριθ. 3846/87, όπως έχει τροποποιηθεί.       ΠΑΡΑΡΤΗΜΑ ΙΙΙ   Εφοδιασμός των Καναρίων Νήσων με αναπαραγωγά χοιροειδή καθαρής φυλής που προέρχονται από την Κοινότητα για την περίοδο από 1ης Ιουλίου 1992 μέχρι 30 Ιουνίου 1993        Κωδικός ΣΟ  Περιγραφή εμπορευμάτων   Αριθμός ζώων  που πρέπει  να παραδοθούν  Ενίσχυση  (σε Ecu/κεφαλή)       0103 10 00  Αναπαραγωγά χοιροειδή καθαρής φυλής (1):     - Αρσενικά ζώα  160  400   - Θηλυκά ζώα  2 200  350      (1) Η ένταξη στη διάκριση αυτή υπόκειται στους όρους που προβλέπονται από τις υφιστάμενες κοινοτικές διατάξεις  για τα θέματα αυτά.